
	นโยบายเร่งด่วน

	1. จัดหาแหล่งกักเก็บนํ้าสำรอง และสร้างระบบประปาหมู่บ้านภายในตำบล เพื่อให้ประชาชนได้มีน้ำใช้อุปโภคและบริโภคอย่างเพียงพอตลอดปี
2. พัฒนาโครงสร้างพื้นฐาน การขยายเขตไฟฟ้า การปรับปรุงถนนเพื่อการขนส่งสินค้าเกษตรกรรม การปรับปรุงทางเท้าสาธารณะ คูระบายน้ำ ท่อระบายน้ำต่างๆ ในพื้นที่ที่ประชาชนได้รับความเดือดร้อน
3. พัฒนาปรับปรุงแหล่งท่องเที่ยว ร่วมกับหน่วยงานของรัฐ และเอกชน ภายในตำบล

	 

	นโยบายทั่วไป

		1) ด้านโครงสร้างพื้นฐาน

	ทำการก่อสร้าง ปรับปรุงถนนในความรับผิดชอบขององค์การบริหารส่วนตำบลหาดส้มแป้น รวมทั้งงานสาธารณประโยชน์ต่างๆ

	 

	2) ด้านสาธารณูปโภค

	ขยายระบบสาธารณูปโภคให้ทั่วถึงทุกพื้นที่ เช่น ไฟฟ้า ประปา โทรศัพท์ ฯลฯ

	 

	3) ด้านสาธารณสุข

	สนับสนุนงบประมาณให้กับโรงพยาบาลส่งเสริมสุขภาพตำบลหาดส้มแป้นและทุ่งคา ตามโครงการต่าง ๆ นอกจากนี้ต้องจัดหาอุปกรณ์ในการป้องกันโรคระบาด ต่าง ๆ ร่วมกับโรงพยาบาลส่งเสริมสุขภาพตำบลทั้ง 2 แห่ง รวมถึงการจัดหารถฉุกเฉิน นำผู้ป่วยไปโรงพยาบาลจังหวัดระนอง ตามกำลังงบประมาณ

	 

	4) ด้านทรัพยากรธรรมชาติและสิ่งแวดล้อม

	สนับสนุนให้มีการดูแลรักษาป่าชุมชนและป่าต้นนํ้า เพื่อให้มีแหล่งนํ้าอุปโภคบริโภคสำหรับประชาชนและเกษตรกรตลอดทั้งปี ทั้งยังปลูกฝังให้ประชาชนเห็นความสำคัญของทรัพยากรธรรมชาติและสิ่งแวดล้อม ร่วมแรงร่วมใจกันรักษาให้คงอยู่กับลูกหลานอย่างยั่งยืนตลอดไป และสนับสนุนให้มีการปลูกพืชพื้นเมืองให้มากยิ่งขึ้น

	 

	5) ด้านเศรษฐกิจ

	ทำการส่งเสริมอาชีพ โดยการส่งเสริมให้มีการจัดตั้งกลุ่มอาชีพเพิ่มเติมจากที่มีอยู่แล้ว หรือให้กลุ่มที่มีอยู่เดิมมีความเข้มแข็งมากขึ้น ส่งเสริมให้กลุ่มมีการสำรวจความต้องการของตลาดเพื่อให้สอดคล้องกับการผลิตสินค้าของกลุ่ม และสนับสนุนให้มีโครงการฝึกอาชีพต่าง ๆ เพื่อก่อให้เกิดมีรายได้และมีงานทำ

	 

	6) ด้านสังคม

	1. สนับสนุนการจัดสวัสดิการสังคมของชุมชนที่บริหารจัดการโดยการมีส่วนร่วมของประชาชน
2. สนับสนุนการจัดอาหารกลางวันให้เด็กนักเรียนโรงเรียนวัดหาดส้มแป้นได้รับประทานฟรีทุกคน
3. จัดอาหารเสริม (นม) ให้สำหรับเด็กตั้งแต่เข้ารับการดูแลในศูนย์พัฒนาเด็กเล็กบ้านหาดส้มแป้น และเด็กระดับชั้นอนุบาล - ประถมศึกษาปีที่ 6 ของโรงเรียนวัดหาดส้มแป้น
4. มุ่งเน้นการแก้ปัญหายาเสพติด โดยเฉพาะอย่างยิ่ง ปัญหายาเสพติดในวัยรุ่น
5. ส่งเสริมการกีฬาและการออกกำลังกายของประชาชนทุกช่วงวัย
6. ส่งเสริมให้ประชาชนเข้ามามีส่วนร่วมในการรักษาความปลอดภัยชุมชน รวมถึงการป้องกันและบรรเทาสาธารณภัยต่างๆ ในตำบล




	 

	ท่านสมาชิกสภาองค์การบริหารส่วนตำบลหาดส้มแป้น และผู้มีเกียรติทุกท่าน นโยบายที่กระผมได้กล่าวมา เป็นความตั้งใจจริงของกระผมที่จะดำเนินงานเพื่อประโยชน์สุขของประชาชนตำบลหาดส้มแป้น ซึ่งหากนโยบายดังกล่าวมีความบกพร่องประการใด คงต้องของคำแนะนำจากท่านด้วย เพื่อกระผมและคณะผู้บริหารจะได้นำไปปรับปรุงในการดำเนินงานตลอด 4 ปีข้างหน้า ความสำเร็จของนโยบายที่กระผมได้กล่าวมาจะสามารถดำเนินการสำเร็จตามที่ตั้งใจไว้และเห็นเป็นรูปธรรมได้ คงต้องฝากความหวังที่ท่านประธานสภาและสมาชิกสภาองค์การบริหารส่วนตำบลหาดส้มแป้นทุกท่าน ซึ่งทุกท่านมีส่วนสำคัญในการเปิดโอกาสให้กระผมและคณะผู้บริหารได้รับใช้พี่น้องประชาชน พวกกระผมสัญญาว่าจะใช้ความรู้ความสามารถ ร่วมมือร่วมใจกันแก้ไขปัญหา และพัฒนาตำบลหาดส้มแป้นของเราให้เป็นตำบลที่ประชาชนอยู่ดี กินดี และมีความสุข



